यूएसः परिणाम को लेकर ट्रम्प के विवाद के चलते दक्षिणपंथी प्रदर्शनकारी कैपिटल बिल्डिंग में घुसे
अमेरिका में सैकड़ों दक्षिणपंथी प्रदर्शनकारियों ने राजधानी वाशिंगटन डीसी में 3 नवंबर को हुए राष्ट्रपति चुनावों के परिणामों को मानने से इनकार करते हुए सुरक्षा के चार घेरो को तोड़ते हुए कैपिटल बिल्डिंग पर धावा बोल दिया। प्रदर्शनकारियों के इस इमारत में प्रवेश से निर्वाचक मंडल के 3 नवंबर के राष्ट्रपति चुनावों को लेकर वोटों के प्रमाणन की प्रक्रिया को बाधित कर दिया।
प्रतिनिधि सभा ने अचानक अपनी कार्यवाही रोक दिया जबकि सीनेट थोड़ी देर के लिए कार्यवाही को रोकने की घोषणा कर दी। सांसदों ने अस्थायी रूप से अपने कार्यालयों को खाली कर दिया और सदन में कुछ घंटों के बाद कार्यवाही शुरु हो गई।
अमेरिकी कांग्रेस के दोनों सदनों ने बुधवार 6 जनवरी को एक संयुक्त सत्र में आधिकारिक तौर पर इलेक्टोरल कॉलेज के वोटों की गणना करने के लिए आहूत किया गया था। ये गणना प्रक्रिया 14 दिसंबर 2020 को सभी राज्यों और राजधानी क्षेत्र वाशिंगटन डीसी के कुल 538 प्रतिनिधियों द्वारा कुल इलेक्टोरल कॉलेज वोटों की गिनती के लिए आयोजित किया गया।
विवादों या चर्चाओं के होने की कोई गुंजाइश नहीं होने के चलते ये गणना काफी हद तक औपचारिक है पर यह राष्ट्रपति चुनाव परिणामों को प्रमाणित करने के लिए संवैधानिक रूप से आवश्यक प्रक्रिया है। इस तथ्य के बावजूद कि परिणामों को बदलने की कोई गुंजाइश नहीं है, जिसे अब तक हर निश्चित प्राधिकारी द्वारा स्वीकार और प्रमाणित किया गया है लेकिन राष्ट्रपति डोनाल्ड ट्रम्प इस चुनाव परिणाम को लेकर लगातार विवाद खड़ा किए हुए हैं।
राष्ट्रपति भवन व्हाइट हाउस के बाहर "स्टॉप द स्टील" रैली में अपने समर्थकों की भीड़ को संबोधित करते हुए, ट्रम्प ने घोषणा की "हम कभी नहीं स्वीकार करेंगे।" अपने भाषण में उन्होंने अपने दावे को दोहराया कि ये चुनाव डेमोक्रेटिक पार्टी और "फर्जी समाचार" मीडिया द्वारा "चुराया गया" था।
इन परिणामों को अस्वीकार करने के लिए ट्रम्प के आह्वान को अधिकांश रिपब्लिकन नेताओं द्वारा अस्वीकार कर दिया गया है, जिसमें उपाध्यक्ष माइक पेंस भी शामिल हैं, जिन्होंने कथित तौर पर परिणामों को अस्वीकार करने के लिए कहा था भले ही उनके पास ऐसा करने का कोई अधिकार नहीं है।
फिर भी, कांग्रेस के भीतर रिपब्लिकन पार्टी के सांसदों का एक समूह जिसमें कम से कम 14 सीनेटर और 100 से अधिक सदन के प्रतिनिधि शामिल हैं जबकि कई को अपना रुख स्पष्ट करना है वे भी इन परिणामों के खिलाफ गुस्सा दर्ज करने के लिए ट्रम्प के आह्वान में शामिल हो गए हैं। इनमें से दो जॉर्जिया के दो सीनेटर हैं जो मंगलवार को हुए निर्णायक चुनावों में डेमोक्रेट के सामने अपनी सीट हारने वाले हैं।
चूंकि मतगणना महत्वपूर्ण राज्य एरिज़ोना प्रांत से शुरू हुई थी ऐसे में रिपब्लिकन इस राज्य के परिणामों को अमान्य घोषित करने या न करने को लेकर बंटे हुए थे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva